Държавен вестник, бр. 30, 2014 г., стр. 11

БРОЙ  30	
Д Ъ Р Ж А В Е Н  В Е С Т Н И К 	
СТР.  11  
Ч А С Т  I I
РАНЕНИ, БОЛНИ И ПРЕТЪРПЕЛИ 
КОРАБОКРУШЕНИЕ
Р А З Д Е Л  I
ОБЩА ЗАКРИЛА
Член 8 – Терминология
За целите на този Протокол:
а) термините „ранени“ и „болни“ означа­
ват лица, военни или цивилни, които поради 
травма, болест или друго физическо или 
психическо разстройство или увреждане се 
нуждаят от медицинска помощ или грижи 
и които се въздържат от каквито и да било 
актове на враждебност; тези термини включ­
ват също така родилки, новородени и други 
лица, които биха се нуждаели от неотложна 
медицинска помощ или грижи, като инвалиди 
или бременни жени, и които се въздържат от 
каквито и да било актове на враждебност;
b) терминът „претърпели корабокрушение“ 
означава лица, военни или цивилни, които се 
намират в опасност в морски или други води 
в резултат на злополучен инцидент, засегнал 
тях или превозващия ги плавателен съд или 
летателен апарат, и които се въздържат от 
каквито и да било актове на враждебност; 
тези лица, при условие че продължат да се 
въздържат от актове на враждебност, про­
дължават да бъдат считани за претърпели 
корабокрушение по време на спасяването им, 
докато не получат друг статут въз основа на 
Конвенциите или този Протокол;
c) изразът „санитарен персонал“ означава 
лицата, назначени от участваща в конфлик­
та страна предимно за санитарните цели, 
посочени в буква „е“, или за управлението на 
санитарни формирования или за функциони­
рането или управлението на санитарни транс­
портни средства; тези назначения могат да са 
постоянни или временни; терминът обхваща:
	
i)	 медицинския персонал, военен или 
цивилен, на участваща в конфликта 
страна, включително този, посочен в 
Първата и Втората конвенция, както 
и този, зачислен към органите на 
гражданската защита;
	
ii)	 медицинския персонал на национал­
ните дружества на Червения кръст 
(Червения полумесец, Червения лъв 
и слънце) и на други национални 
доброволни дружества за оказване 
на помощ, надлежно признати и 
упълномощени от участваща в кон­
фликта страна;
	
iii)	медицинския персонал на санитарни­
те формирования или на санитарните 
транспортни средства, посочени в 
член 9, параграф 2;
d) изразът „богослужебен персонал“ означа­
ва военни или цивилни лица, като свещеници, 
които се занимават изключително с изпълне­
ние на своята служба и са прикрепени към:
	
i)	 въоръжените сили на участваща в 
конфликта страна;
	
ii)	 санитарните формирования или 
санитарните превозни средства на 
участваща в конфликта страна;
	
iii)	санитарните формирования или 
санитарните транспортни средства, 
посочени в член 9, параграф 2; или
	
iv)	органите на гражданската защита 
на участваща в конфликта страна.
Прикрепването на богослужебния персонал 
може да е постоянно или временно, а съот­
ветните разпоредби, посочени в буква „k“, се 
прилагат по отношение на него;
e) изразът „санитарни формирования“ 
означава заведения и други формирования, 
военни или цивилни, създадени за санитарни 
цели, а именно за издирването, прибирането, 
транспортирането, диагностиката или лечени­
ето, включително оказването на първа помощ, 
на ранените, болните и претърпелите кора­
бокрушение лица, или за предотвратяването 
на заболявания; терминът включва например 
болнични и други подобни формирования, 
центрове за кръвопреливане, центрове и ин­
ститути за превантивна медицина, санитарни 
складове и складове за санитарни материали 
и фармацевтични продукти на тези формиро­
вания; санитарните формирования могат да 
бъдат стационарни или мобилни, постоянни 
или временни;
f) изразът „санитарно транспортиране“ 
означава превозването по суша, вода или 
въздух на закриляните от Конвенциите и от 
този Протокол ранени, болни, претърпели 
корабокрушение лица, медицински персонал, 
богослужебен персонал, медицинско оборуд­
ване или материали;
g) изразът „санитарни транспортни сред­
ства“ се отнася до всички средства за транс­
порт, военни или цивилни, постоянни или 
временни, предназначени изключително за 
санитарно транспортиране и намиращи се под 
контрола на компетентен орган на участваща 
в конфликта страна;
h) изразът „санитарни наземни превозни 
средства“ означава всички санитарни транс­
портни средства за превоз по суша;
i) изразът „санитарни кораби и малки пла­
вателни съдове“ се отнася до всички санитарни 
транспортни средства за превоз по вода;
j) изразът „летателни апарати за санитарни 
цели“ означава всички санитарни транспортни 
средства за превоз по въздух;